77. Golden Globe-gála
A 77. Golden Globe-gálára 2020. január 5-én, vasárnap került sor. A 2019-ben filmszínházakba, vagy képernyőkre került amerikai filmeket, illetve televíziós sorozatokat díjazó rendezvényt a kaliforniai Beverly Hillsben, a Beverly Hilton Hotelben tartották meg, a Hollywoodi Külföldi Tudósítók Szövetsége és a Dick Clark Productions szervezésében. A díjátadó házigazdájának Ricky Gervais angol színészt, rendezőt, producert és zenészt kérték fel.